André Nilsen

André Nilsen (født 14. februar 1988) er en norsk politisk aktivist. Nilsen arbeider for en kunnskapsbasert og human ruspolitikk.Han ble styreleder i den ruspolitiske organisasjonen Normal Norge i desember 2018. Han ble senere også nestleder i brukerorganisasjonen RIO sitt lokallag i Bergen kommune i november 2021. Nilsen jobber til vanlig som erfaringskonsulent i NAV Bergen, der arbeider han i prosjektet «Aktiv sør», som er et arbeidsrettet tiltak for personer med rusmiddelrelaterte utfordringer.Nilsen har vært aktiv i rusdebatten i norsk media. Han begynte å bruke videodelingstjenesten TikTok i mai 2020; han bruker tjenesten til å snakke om blant annet cannabis, ruspolitikk og unges rettigheter i møte med politiet. Nilsen har i tillegg deltatt i NRK-programmet Debatten (2021) angående rusreformen, og ble samme år intervjuet av Leo Ajkic i dokumentarserien Rus (2021). VG omtalte Nilsen som en «rusinfluencer» i april 2022 for hans engasjement i norsk media angående rusmidler. Sosiolog og forsker ved avdeling rusmidler i Folkehelseinstituttet, Ola Røed Bilgrei, mener at det er riktig og viktig at stemmer som Nilsen finnes i et liberalt demokrati.


== Bakgrunn ==


=== Selvmedisinering og avhengighet ===
Nilsen begynte å ta benzodiazepiner i 2012 for å dempe angsten i en tøff periode av livet. I begynnelsen brukte han det bare ved behov; de kveldene han ikke klarte å sove. Det ble etterhvert et slags «føre-var-prinsipp» å ta det på kvelden. Nilsen mistet kontroll og utviklet et rusmiddelproblem, han holdt rusmiddelproblemet sitt skjult i frykt for konsekvenser.
Jeg unngikk å søke hjelp fordi jeg fryktet å bli stigmatisert. Jeg var også redd for å havne i trøbbel med politiet hvis jeg stod frem med rusproblemene. Jeg fungerte ikke optimalt, og jeg merker at det gikk veldig utover hukommelsen min. Når man misbruker «benzo» er det som at man fratar kroppen evnen til å regulere følelsene. Det svinget mye.


=== Behandling og pågripelse ===
Etter flere forsøk på å slutte med benzodiazepiner uten hell ble han sykmeldt og søkte behandling for rusmiddelavhengighet. Nilsen ble da henvist til distriktspsykiatrisk senter (DPS) via fastlegen sin. Misbruket derimot fortsatte å eskalere.Nilsen hadde nettopp vært på et behandlingsmøte i Skuteviken, og var på vei til sin fastlege og psykolog i april 2015. Han ble da stoppet av politiet på Korskirkeallmenningen for mistanke av narkotikasalg, noe han ikke hadde, men under ransakingen ble det funnet to joints i lommen hans.Han ble dermed arrestert for besittelse av cannabis og kjørt til politihuset. Der ble han avkledd og kastet på glattcelle, noe som ble etterfulgt av en anmeldelse, i tillegg til et forelegg på 11 500 norske kroner. Arrestasjonen førte til at rusmiddelmisbruket hans ble verre. Nilsen fikk mer angst og ble mer depressiv; han følte seg som en kriminell. Det var også økonomisk belastende for ham.Nilsen ble i senere tid frisk fra rusmiddelavhengigheten, og skrev i en kronikk til NRK i januar 2020 at han overkom sitt rusmiddelproblem «til tross for norsk ruspolitikk, ikke på grunn av den».


== Media ==


=== Fjernsyn ===

Han har en rekke ganger opptrådt på fjernsyn i ruspolitiske sammenhenger, dette inkluderer blant annet NRKs Debatten angående rusreformen sammen med blant andre daværende helseminister Bent Høie i mars 2021, og Leo Ajkics dokumentarserie Rus i november 2021 som gir et nyansert innblikk om rusmidler, rusmiddelbruk samt russekulturen som befinner seg i Bergen. Serien vant Fagrådets pris for «Godt ruspolitisk arbeid» i 2022, og ble nominert til Gullruten 2022 i klassen beste dokumentarserie.


=== Avisintervjuer ===

Nilsen delte sin rusmiddelhistorie i forbindelse med kampanjen «Straff skader», og ble intervjuet av TV 2 i forkant av forslaget til rusreform i februar 2021. Fra 31. august 2021 til 4. september 2021 ble det holdt en kunstutstilling i Grieghallen med samme navn, «Straff skader», hvor Nilsen sammen med andre markerte verdens overdosedag. Nilsen ble i april 2022 omtalt som en «rusinfluencer» av VG på grunn av sitt engasjement på TikTok, hvor han snakker om cannabis, politikk og unges rettigheter i møte med politiet.En rapport fra Riksadvokaten angående politiets tvangsmiddelbruk viste at politiet hadde brukt ulovlige tvangsmiddelbruk i mindre alvorlige narkotikasaker i flere tiår. Sosiolog og forsker ved avdeling rusmidler i Folkehelseinstituttet, Ola Røed Bilgrei, uttalte at det er riktig og viktig at stemmer som Nilsen finnes i et liberalt demokrati; Bilgrei takket ham og Normal Norge for at resultatet i rapporten har kommet frem.
Det bidrar til en nyansering av den politiske debatten og til at stemmer som tradisjonelt ikke har hatt et talerør, nå faktisk blir hørt […] Det er lite trolig at dette ville skjedd uten Normal og de andre brukerorganisasjonenes innsats.


=== Dokumentarfilm ===
André Nilsen deltok i den norske dokumentarfilmen Stigma – Rusbruk i Norge. Filmen er regissert av Marius Mellem i forbindelse med sin masteroppgave ved NTNU. Formålet med filmen er å vise at illegale rusmiddelbrukere er «helt vanlige mennesker». Under produksjonen ble det totalt intervjuet 25 personer; regissøren sin konklusjon av intervjuene er at «utenforskap, stigmatisering og medmenneskelighet» går igjen hos alle rusmiddelbrukerne. Filmen hadde premiere på Verdensteatret i Tromsø den 3. september 2022.


=== Parodiserie ===
Han spiller rollen som politioverbetjent Jørgensen i sin egen serie Blålys, en parodi på norsk politi. Karakteren til Nilsen er en politioverbetjent som er usikker på hvordan han skal hjelpe rusmiddelbrukere, uten bruk av tvangsmidler slik som glattcelle eller kroppsvisitering. Serien ble omtalt av tidsskriftet Subjekt i september 2022.


== Annet ==


=== Førstegangstjeneste ===
24. mars 2009–23. mars 2010: Visekonstabel i det norske Sjøforsvaret (Avdeling KV «Nordkapp»).
Tjenesten han utførte ble vurdert som utmerket.


=== Solidaritet med LHBT ===
Nilsen deltok i skeiv solidaritetsmarking i Bergen etter masseskytingen i Oslo 2022, og skrev den 2. juli 2022 at det må bli tatt et «kraftig oppgjør» med hatet rettet mot LHBT-personer.


== Bibliografi ==


=== Meningsinnlegg og kronikker ===
Nilsen, André: «Manglende tilgang på medisinsk cannabis en trussel mot folkehelsen», meningsinnlegg i Nettavisen, 18. desember 2018
Nilsen, André: «Sylvi har rett: Moralismen må vekk!», meningsinnlegg i Nettavisen, 21. mai 2019
Nilsen, André: «Arendalsuka stigmatiserer rusdebatten», meningsinnlegg i Nettavisen, 3. juni 2019
Nilsen, André: «Symbolpolitikk for enhver pris?», meningsinnlegg i Fanaposten, 4. oktober 2019
Nilsen, André: «Straff hjalp aldri meg», kronikk i NRK, 12. januar 2020
Nilsen, André: «Psykologiske barrierer skaper frykt og forvirring i rusdebatten», ytring i Psykologisk.no, 28. juli 2022
Arctander, K., Paust D.H., Shariati F., Mjelva J.K. & Nilsen, A.: «Er politiet en stat i staten?», kronikk i Aftenposten, 28. juli 2022


=== Debattinnlegg ===
Nilsen, André: «Stigmatisering av cannabis må stoppe», debattinnlegg i Stavanger Aftenblad, 21. desember 2018
Nilsen, André: «Forbudstilhengerne har gått tom for argumenter», debattinnlegg i Aftenposten, 11. juli 2019
Nilsen, André: ««Legalize it» støttes 100 prosent», debattinnlegg i Dagbladet, 30. august 2019
Nilsen, André: «Cannabisforbudet hjelper ingen», debattinnlegg i Aftenposten, 1. oktober 2019
Nilsen, André: «En kunnskapsbasert og human ruspolitikk, takk!», debattinnlegg i Morgenbladet, 12. januar 2020
Lossius, R. & Nilsen, A.: «Senterpartiet fordummer debatten om rusreformen», debattinnlegg i Avisa Nordland, 6. april 2021
Nilsen, André: «– I denne kampen finnes ingen middelvei», debattinnlegg i Bergens Tidende, 21. september 2021
Nilsen, André: «Ruspolitikken slår sprekker: Dette gir ikke lenger gjenklang hos dagens unge», debattinnlegg i Nettavisen, 11. november 2021
Nilsen, André: «Hvor fant Arbeiderpartiet sommervikaren?», debattinnlegg i Dagbladet, 19. juli 2022
Nafstad, E. & Nilsen, A.: «Cannabis er ikke ufarlig, men kan gjøres tryggere», debattinnlegg i Stavanger Aftenblad, 13. september 2022
Mjelva, J.K., Lossius, R., Dyrdal, B. & Nilsen, A: «Vil Arbeiderpartiet ta fra barn rettssikkerheten?» i Stavanger Aftenblad, 7. november 2022
Nilsen, André: «Det illegale markedet for cannabis blomstrer» i Nettavisen, 19. november 2022


==== Signerte opprop ====
21 personer: ««Straff dreper», skrev SV. Dette er ord som forplikter.», debattinnlegg i Aftenposten, 28. september 2021
55 debattanter: «Si unnskyld og trekk deg, politidirektør Benedicte Bjørnland!», debattinnlegg i Aftenposten, 30. mars 2022


== Referanser ==


== Eksterne lenker ==
(en) André Nilsen – kategori av bilder, video eller lyd på Commons 
(en) André Nilsen – galleri av bilder, video eller lyd på Commons 
 (en) André Nilsen på Internet Movie Database 
(en) André Nilsen på MusicBrainz 
(en) André Nilsen på SoundCloud 
(no) André Nilsen på Twitter 
(no) André Nilsen på Facebook 
(no) André Nilsen på Instagram 
(no) André Nilsen på LinkedIn 
(no) André Nilsen på YouTube 
(no) André Nilsen på TikTok 
(no) André Nilsen på Snapchat 


=== Medieartikler ===
(no) «Rusaktivist knuser TV 2-rekord» Artikkel hos Subjekt (2022)
(no) «André er «rusinfluencer»: − Folk takker meg» Artikkel hos VG (2022)
(nn) «André vart tatt med to jointar – straffa han fekk førte til at han rusa seg meir» Artikkel hos NRK (2021)
(no) «Etter André (33) ble arrestert på gaten traff han bunn: – Det gjorde vondt verre» Artikkel hos TV 2 (2021)
(no) «André vil fjerne forbudet mot cannabis» Artikkel hos Fanaposten (2019)
(no) «– Jeg er ikke noe typisk «klessetryne»» Artikkel hos Bergensavisen (2015)